Temeljem članka 26. Zakona o predškolskom odgoju i obrazovanju (NN 10/97, 107/07 i 94/13), članka 51. Statuta i Odluke Upravnog vijeća od 12.07.2019.g., Dječji vrtić „Mali svijet“, objavljuje slijedeći

  **N A T J E Č A J**

 **za radno mjesto**

-spremača/ice- 3 izvršitelja/ice, na neodređeno, puno radno vrijeme.

Kandidati moraju udovoljavati slijedećim uvjetima:

1. Udovoljavati uvjetima predviđenim člankom 25. Zakona o predškolskom odgoju i obrazovanju (NN 10/97, 107/07 i 94/13)

2. Završena osnovna škola

3. Utvrđena zdravstvena sposobnost za obavljanje poslova radnog mjesta.

Na natječaj se mogu javiti osobe oba spola.

Riječi i pojmovi koji imaju rodno značenje koji se koriste u natječaju za osobe u muškom rodu uporabljeni su neutralno i odnose se na muške i ženske osobe.

Uz vlastoručno potpisanu zamolbu treba priložiti slijedeće isprave:

* 1. Životopis
	2. Domovnicu
	3. Svjedodžbu o završenoj školi
	4. Elektronički zapis mirovinskog staža Hrvatskog zavoda za mirovinsko

 osiguranje (ne stariji od dana objave natječaja)

* 1. Dokaz o nepostojanju zapreka za zasnivanje radnog odnosa sukladno članku 25.

Zakona o predškolskom odgoju i obrazovanju (NN 10/97, 107/07i 94/13):

- potvrda nadležnog suda da se protiv kandidata ne vodi kazneni postupak

 (članak 25. stavak 2.) ne starije od dana objave natječaja

- potvrda nadležnog suda da se protiv kandidata ne vodi prekršajni postupak

 (članak 25. stavak 4.) ne starije od dana objave natječaja

- potvrdu Centra za socijalnu skrb (prema mjestu stanovanja) da kandidatu nisu

 izrečene zaštitne mjere iz članka 25. Zakona o predškolskom odgoju i obrazovanju

 ne starije od dana objave natječaja.

Navedeni dokazi prilažu se u izvorniku ili presliku koji ne treba biti ovjeren, a izabrani kandidat dužan je prije izbora predočiti izvornik ili ovjerene preslike navedenih dokumenata.

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslik vjenčanog ili rodnog lista i sl.).

Uvjerenje o zdravstvenoj sposobnosti za obavljanje poslova radnoga mjesta izabrani kandidat dužan je dostaviti po obavijesti o izboru, a prije zasnivanja radnog odnosa.

Kandidat koji ima pravo prednosti kod zasnivanja radnog odnosa prema posebnom Zakonu o hrvatskim braniteljima iz domovinskoga rata i članovim njihovih obitelji (NN br., 121/17), dužan je u prijavi na natječaj pozvati se na to pravo i ima prednost u odnosu na sve ostale kandidate samo pod jednakim uvjetima.

Kandidat koji se poziva na pravo prednosti po posebnom Zakonu pri zapošljavanju, uz prijavu na natječaj dužan je, osim dokaza o ispunjavanju traženih uvjeta, priložiti i preslike potrebne dokumentacije prema posebnom Zakonu.

Dokaze kandidata koji se pozivaju na pravo prednosti po posebnom Zakonu možete pronaći na slijedećem linku:

[https://branitelji.gov.hr/UserDocsImages//NG/12%20Prosinac/Zapošljavanje//Popis%20dokaza%20za%20ostvarivanje%20prava%20prednosti%20pri%20zapošljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Nepotpune i nepravovremene prijave neće se razmatrati.

Urednom prijavom smatra se prijava koja sadrži sve podatke i priloge navedene u natječaju.

Osoba koja ne podnese pravodobnu i urednu prijavu ili ne ispunjava formalne uvjete iz javnog natječaja, neće se smatrati kandidatom prijavljenim na javni natječaj.

Natječajni postupak obuhvaća moguću provjeru znanja i sposobnosti koje se može provesti pisanim testiranjem i intervjuom. Na provjeru znanja i sposobnosti mogu pristupiti samo kandidati koji ispunjavaju formalne uvjete iz natječaja.

Ako kandidat ne pristupi prethodnoj provjeri znanja i sposobnosti, smatrat će se da je povukao prijavu na natječaj.

Na web stranici Dječjeg vrtića „Mali svijet“, www.dvmalisvijet.hr objavit će se podaci o provjeri znanja i sposobnosti kandidata te ostale informacije o natječajnom postupku. Kandidati mogu o gore navedenim informacijama biti obaviješteni i telefonskim putem od strane vrtića.

Rok za podnošenje prijava s potrebnim dokazima o ispunjavanju formalnih uvjeta natječaja je 8 dana od dana objave natječaja na web stranici Dječjeg vrtića „Mali svijet“, na oglasnoj ploči i web stranicama Hrvatskog zavoda za zapošljavanje – podružnica Pula i web stranici Grada Pule.

Pisane prijave s dokumentacijom o ispunjavanju uvjeta natječaja potrebno je dostaviti poštom na adresu:

Dječji vrtić „Mali svijet“ , Upravno vijeće

Banovčeva 29, 52100 Pula

s naznakom „Prijava na Natječaj za izbor spremača/ice na neodređeno-ne otvaraj“

ili osobno u tajništvo vrtića na adresu:

Dječji vrtić „Mali svijet“, Upravno vijeće

Kamenjak 6, 52100 Pula

s naznakom „Prijava na Natječaj za izbor spremača/ice na neodređeno-ne otvaraj“

O rezultatima natječaja kandidati će biti obaviješteni najkasnije u roku od petnaest (15) dana od dana donošenja Odluke o izboru kandidata.

Dječji vrtić „Mali svijet“ zadržava pravo poništenja natječaja.

Prijavom na ovaj natječaj kandidat potvrđuje da je upoznat s pravnim temeljem prikupljanja osobnih podataka i njegove svrhe, kao i o zaštiti njihova čuvanja, te njihovim pravima, a sve u skladu s Uredbom (EU) broja 2016/679 Europskog parlamenta i vijeća od dana 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka.

Kandidat prijavom na ovaj natječaj daje suglasnost Dječjem vrtiću „Mali svijet“ na prikupljanje i obradu svojih osobnih podataka u svrhe natječajnog postupka kao i suglasnost za objavu istih na web stranici i oglasnoj ploči vrtića kao rezultata natječaja.

Informaciju o zaštiti osobnih podataka, te s tim u svezi navedene kontakte možete saznati na web stranici vrtića www.dvmalisvijet.hr.

 Upravno vijeće

 Dječjeg vrtića „Mali svijet“